Záverečná správa verejnej zbierky

Dňa 25. októbra 2022 bola rozhodnutím č. SVS-OVS2-2022/041150 Ministerstva vnútra Slovenskej republiky, sekciou verejnej správy, odborom všeobecnej vnútornej správy zapísaná do registra zbierok zbierka pod registrovým číslom zbierky 000-2022-041150 Slovenskej humanitnej rade so sídlom Budyšínska 1, 831 03 Bratislava na všeobecne prospešný účel rozvoja sociálnych služieb, vedy, vzdelávania a telovýchovy a podpory práce s deťmi, ktorej výnos bude použitý na území Slovenskej republiky.

Zbierka prebiehala od 1. decembra 2022 do 14. decembra 2022. Dobrovoľné finančné príspevky boli získané vykonávaním zbierky výlučne do prenosných pokladničiek a následne zhromažďované na osobitnom účte zbierky SK09 7500 0000 0040 3103 9942 vedenom v peňažnom ústave Československá obchodná banka, a. s.

Celkový hrubý výnos zbierky predstavuje 23 633,70 €, z toho vyzbieraná suma 23 633,70 € a úroky na účte v príslušnom období 0,00 €. Celkové náklady na zbierku predstavujú 790,49 €, z toho náklady na občerstvenie pre dobrovoľníkov: 519,33 €, náklady na cestovné: 157,94 € a výroba propagačných materiálov: 113,22 €.

Čistý výnos vo výške 22 843,21 € bol rozdelený na realizáciu projektov podľa § 2, ods. (2) písm. f) na rozvoj sociálnych služieb, vedy, vzdelania a telovýchovy nasledovne:

Nadácia Krajina harmónie Žilina:

**Spolu je nám fajn**

*(podpora klubových stretnutí, popoludňajšie aktivity na rozvoj schopností a víkendové zážitkové programy)*

 7 643,58 €,

Zväz diabetikov a edukátorov Slovenska:

**Skvalitnenie života diabetikov na Slovensku**

*(rekondičné pobyty so zabezpečením edukácií, Festival diabetu s poradňami, prednáškami a prezentáciami pre diabetikov a širokú verejnosť, osveta a informovanosť a tým predchádzanie komplikáciám)*

 2 563,26 €,

Slovenská humanitná rada Bratislava

**Podpora humanitných projektov SHR**

*(humanitný sklad, poskytovanie informačných služieb o kompenzačných pomôckach pre zdravotne postihnutých a verejnosť, vydávanie časopisov pre zdravotne postihnutých Humanita s prílohou Humanita Plus a Carissimi, vzdelávacie semináre)*

 864,66 €,

Výcviková škola pre vodiace a asistenčné psy Bratislava:

**Psí pomocníci**

*(napríklad krmivo, veterinárna starostlivosť, tyflokynologické pomôcky, prevádzkové náklady, chov, výchova, výcvik a odovzdávanie psov klientom atď.)*

 2 316,79 €,

Združenie na pomoc ľuďom s mentálnym postihnutím Dunajská Streda:

**S pohybom za úsmevom**

*(udržanie fyzickej, mentálnej a psychickej kondície členov združenia a ich mentálne postihnutých detí, údržba priestorov na plnenie aktivít, rehabilitačná terapia v kolektíve, integrácia detí a mladých s mentálnym postihnutím do bežného života)*

 3 274,85 €,

Dom detí Božieho milosrdenstva, n.o.:

**Aktivity v záhrade i domčeku**

*(pracovná terapia, rozvoj pracovných zručností, materiálne vybavenie oddychovej zóny vo vonkajšom areáli, iné)*

 2 635,03 €

Slovenská humanitná rada Bratislava

**Podpora humanitných projektov SHR**

*(humanitný sklad, poskytovanie informačných služieb o kompenzačných pomôckach pre zdravotne postihnutých a verejnosť, vydávanie časopisov pre zdravotne postihnutých Humanita s prílohou Humanita Plus a Carissimi, vzdelávacie semináre)*

 3 545,04 €.

Na záver tejto záverečnej správy ešte vysvetlenie: Pri rozdeľovaní hrubého výnosu Výcvikovej školy pre vodiace a asistenčné psy Bratislava došlo k chybe. Namiesto správneho rozdelenia na čistý výnos vo výške2 316,79 € a náklady zbierky vo výške 113,22 €, bolo ako čistý výnos zaslaných2 194,27 € a ako náklady zbierky 235,74 €.

Bratislava 7. marec 2023

Mgr. Eva Lysičanová

zodpovedná za zbierku